
Agjencia e Metrologjisë së Kosovës / Kosovska Agencija za Metrologiju / Kosovo Metrology Agency

Në zbatim të Ligjit Nr.06/L-037 për Metrologji, Ligjit Nr.06/L-041 për Kërkesat Teknike për Produkte dhe Vlerësim të Konformitetit, Udhëzimit Administrativ (QRK) Nr.12/2018 për Mënyrën e Emërimit të Trupave për Vlerësimin e Konformitetit dhe Udhëzimit Administrativ Nr.12/2020 për kërkesat Tekniko-Metrologjike për Emërimin e Trupave për vlerësim të Konformitetit për fushat e Aplikueshme të Metrologjisë Ligjore, Ministria e Tregtisë dhe Industrisë shpallë:

FTESË PUBLIKE

Njoftohen të gjitha palët e interesuara-Trupat për Vlerësimin e Konformitetit (TVK) se Ministria e Tregtisë dhe Industrisë-Agjencia e Metrologjisë së Kosovës, kërkon të emëroj TVK për verifikimin e mjeteve matëse ligjore-njehsorëve të energjisë elektrike.

Trupat për Vlerësimin e Konformitetit të cilat aplikojnë për tu emëruar si Trupa për verifikimin e mjeteve matëse ligjore- njehsorëve të energjisë elektrike, duhet të dorëzojnë dokumentet si në vijim:

1. Certifikatën e regjistrimit të biznesit me dokumentacion përcjellës;

2. Certifikatën e akreditimit sipas standardit Sk ISO/IEC 17020 të lëshuar nga një organ kombëtar i akreditimit;

3. Procedurën e verifikimit të mjeteve matëse-njehsorëve të energjisë elektrike dhe mënyrën e aplikimit në praktikë nga personi përgjegjës;

4. Dëshminë mbi certifikimin profesional për së paku dy (2) punonjës në fushën e verifikimit të mjeteve matëse-njehsorëve të energjisë elektrike;

5. Manualin e përdorimit dhe mirëmbajtjen e pajisjeve që përdoren për verifikimin e mjeteve matëse-njehsorëve të energjisë elektrike;

6. Dëshminë mbi përgatitjen profesionale të personit përgjegjës për kryerjen e detyrave të metrologjisë në fushën e verifikimit të mjeteve matëse-njehsorëve të energjisë elektrike;

7. Dëshminë që aplikuesi nuk është i përfshirë në aktivitete, të cilat mund të bien ndesh me pavarësinë dhe paanshmërinë e aktiviteteve të vlerësimit të konformitetit (Deklaratën nën betim të nënshkruar dhe të vulosur);

8. Fotokopjen e noterizuar të lejes së njoftimit të personit përgjegjës, apo dëshminë mbi rregullimin e vendqëndrimit në Kosovë, në rast se ai nuk është Shtetas i Republikës së Kosovës;

9. Kontratën e punës me personin përgjegjës, me vlefshmëri për së paku një (1) vit;

10. Certifikatat e kalibrimit të mjeteve matëse (etalonëve) nga fusha e emërimit të lëshuar nga laboratorët e AMK-së, të cilat kanë arritur kompetencë me ndër krahasime laboratorike, ose laborator i akredituar apo Institut Nacional i Metrologjisë (NMI) ndërkombëtare;

11. Lista e pajisjeve-etalonëve për verifikimin e mjeteve matëse-njehsorëve të energjisë elektrike, me të dhëna teknike dhe të kalibrimit përfshirë edhe afatin kohor ri-kalibrues;

12. Procedurën se si aplikuesi i ka të rregulluara veprimet dhe vendimet lidhur me ankesat për aktivitetet e tij dhe për vendimet e marra lidhur me vlerësimin e konformitetit si dhe informatat për procedurën e mbajtjes se sekreteve të punës;

13. Dëshminë se ndaj personave përgjegjës të trupës për vlerësim të konformitetit nuk është iniciuar procedurë penale për kryerjen e veprës penale të ndërlidhur me ushtrimin e veprimtarisë;

14. Vërtetimin tatimor se aplikuesi nuk ka borxhe tatimore apo obligime tjera tatimore të pashlyera;

15. Dëshminë se aplikuesi nuk është në procedurë të falimentimit (për subjektet ekzistuese), ndërsa për subjektet që regjistrohen për herë të parë nuk është e domosdoshme;

16. Polisa e sigurimit ose garancioni bankar në vlerë prej 10.000,00 Euro për kompensimin e dëmeve të shkaktuara gjatë punës së tyre dhe ndaj personave të tretë;

17. Deklaratën se të ardhurat e menaxhmentit dhe personelit nuk varet nga numri i verifikimeve të kryera(nënshkruar dhe vulosur);

18. Deklaratën për zotimin e aplikuesit që ta informojë me kohë AMK-në për aktivitetet e tij dhe për ndonjë ndryshim eventual të rrethanave (nënshkruar dhe vulosur);

19. Dëshminë për pagesën e taksës administrative për aplikim;

20. Aplikuesi preferohet të ofrojë pajisje për matjen metrologjike të prodhuara në EU, të cilat posedojnë certifikata të kalibrimit nga laboratorë të akredituar ose Institut Nacional i Metrologjisë (NMI) ndërkombëtare;

21. Aplikuesi preferohet të ofrojë dëshmi të certifikimeve dhe trajnimeve të personave përgjegjës, të kryera nga subjekte që janë të njohura ndërkombëtarisht.

Kërkesat tekniko-metrologjike

TVK për verifikimin e mjeteve matëse ligjore-njehsorëve të energjisë elektrike duhet t’i plotësojnë kërkesat tekniko-metrologjike të përcaktuara me UA Nr.12/2020 për kërkesat Tekniko-Metrologjike për Emërimin e Trupave për Vlerësim të Konformitetit për fushat e aplikueshme të Metrologjisë Ligjore siç janë:

1. Të posedojnë etalonët përkatës dhe pajisje teknike;

2. Hapësirë të përshtatshme për verifikimin e mjeteve matëse-njehsorëve të energjisë elektrike;

3. Personel të nevojshëm profesional.

Kërkesat e veçanta nga pika 1 dhe 2 të cilat duhet të plotësohet nga TVK për verifikimin e njehsorëve të energjisë elektrike janë të përcaktuara në shtojcën 14 të UA.Nr.12/2020.

Në lidhje me pikën 2. “Personeli”, TVK për verifikimin e mjeteve matëse ligjore-njehsorëve të energjisë elektrike duhet:

1. Të ketë së paku dy (2) punonjës të cilët kryejnë punët e verifikimit të mjeteve matëse-njehsorëve të energjisë elektrike, si dhe personel mbështetës të nevojshëm;

2. Njëri punonjës duhet të jetë me kualifikim universitar-fakulteti i Elektroteknikës, ndërsa punonjësi tjetër duhet të ketë së paku shkollën e mesme teknike profesionale, drejtimi elektroteknik;

3. Punonjësit duhet të posedojnë dëshmi për përvojën profesionale së paku një (1) vit dhe të posedojnë certifikatë të trajnimit nga fusha e verifikimit të mjeteve matëse-njehsorëve të energjisë elektrike. Personat përgjegjës profesional duhet të njohin legjislacionin në fushën e metrologjisë, rekomandimet OIML-së dhe udhëzuesit e WELMEC-ut dhe metodat e verifikimit të mjeteve matëse-njehsorëve të energjisë elektrike.

Afati i vlefshmërisë së emërimit për TVK për verifikimin e njehsorëve të energjisë elektrike është dy (2) vjet me mundësi vazhdimi. Nëse afati i vlefshmërisë së certifikatës së akreditimit është më i shkurtër se dy (2) vjet, atëherë vlefshmëria e vendimit për emërimin është deri në skadimin e afatit të certifikatës së akreditimit.

TVK e emëruar për verifikimin e njehsorëve të energjisë elektrike është e obliguar që të respektoj të gjitha detyrimet të cilat janë të përcaktuara në Udhëzimin Administrativ (QRK) Nr.12/2018 për Mënyrën e Emërimit të Trupave për Vlerësimin e Konformitetit dhe Udhëzimin Administrativ Nr.12/2020 për kërkesat tekniko-metrologjike për emërimin e trupave për vlerësim të Konformitetit për fushat e Aplikueshme të Metrologjisë Ligjore.

Ftesa Publike është e hapur pesëmbëdhjetë (15) ditë pune pas ditës së publikimit. Afati i fundit për shprehje të interesit është deri me datë 18.01.2021 në orën 16:00 dhe aplikimet pas këtij orari nuk pranohen nga zyra e Arkivit të Ministrisë.

Aktet e lartcekura mund t’i gjeni në ueb-faqe të MTI-së dhe Gazetën Zyrtare të Republikës së Kosovës.

Dokumentacioni i kompletuar duhet të dorëzohet në zyrën e arkivit të Ministrisë së Tregtisë dhe Industrisë në formë fizike dhe në CD, Rr. Muharrem Fejza, Lagjja e Spitalit, p. n. Prishtinë, 10000, Republika e Kosovës.

Për çdo paqartësi apo informacion shtesë, TVK e interesuara mund të vijnë paraprakisht të konsultohen në Agjencinë e Metrologjisë së Kosovës, ose përmes postës elektronike   amk@rks-gov.net, apo telefonit 038 512 121.
Adresa Rr.Nezir Gashi,p.n. Lagjia e Universitetit, 10.000  Prishtinë-Kosovë Tel:038 512 121, 038 512 798  

http://www.ks-gov.net/mti-ks.org; https://amk.rks-gov.net/

